Nonny Hogrogian

Nonny Hogrogian (7 de maio 1932) es un scriptor e illustrator armenie-statounitese  plus ben cognoscite pro libros de pictura juvenil. Illa ha ganiate duo vices le prestigiose  Medalia Caldecott pro illustrationes del libros statounitese. Desde infantia illa prefere contos de fees e folklore, poesia, poetry, phantasia e contos.

Illa ha nate in le Citate de Nove York a parentes immigrante armenie. Su parentes era pictores amateur e su soror deveniva un designator de interiores. Hogrogian ganiava un baccalaureato in belle artes a Hunter College in 1953. Depost, Hogrogian travaliava como un designator de libros al editor Thomas Y. Crowell Co.; e studiava arte al New School. In 1960, Crowell publicava su prime obras in le libro King of the Kerry Fair ("Rege del Feria de Kerry") per Nicolete Meredith, qual Hogrogian illustrava con stampas. Postea illa travaliava como un designator al editor Holt and Scribner's e  com un illustrator independente.

In 1971 Hogrogian ha maritate se con David Kherdian, un scriptor e editor. Durante duo annos illes viveva in Lyme Center, New Hampshire, ubi ille era le "poeta-in-le-scholas" del stato. Le bibliotheca universitari del stato es one repositorio pro lor obras (in un collection juncte). Hogrogian illustrava alcuno del anthologias poetic e altere obras  per Kherdian pro publication.

Hogrogian ganiava le Medalia Caldecott pro illustration in 1966 e 1972. Iste premio annual del American Library Association (Association Statounitese de Bibliothecas) recognosce "le plus distinguite libro de picturas statounitese pro infantes" del anno previe. Always Room for One More (Semper Spatio pro Uno Plus) era scripte per Sorche Nic Leodhas e publicate per le editor Holt, Rinehart and Winston in 1965. One Fine Day (In un Die de Belle Tempore; literalmente Uno Die Fin), un vetere conto armenie que illa recontava e illustrava, era publicate per Macmillan US in 1971.

Hogrogian era nominate pro le Caldecott anque 1977 pro The Contest, un altere conto que illa recontava e illustrava.

Categoria:Autores armenie